Sia

Sia Kate Isobelle Furler (s. 18. joulukuuta 1975 Adelaide, Australia), paremmin tunnettu nimellä Sia, on australialainen laulaja ja lauluntekijä. Hän on tehnyt pop-, alternative- ja trip hop -musiikkia.

Sia aloitti uransa 1990-luvulla Crisp-yhtyeen laulajana ja aloitti soolouran yhtyeen hajottua. Hänen ensimmäinen albuminsa OnlySee ilmestyi vuonna 1997. Sia teki kansainvälisen läpimurtonsa vuonna 2014 julkaistulla albumilla 1000 Forms of Fear. Se oli listakärjessä muun muassa Yhdysvalloissa. Albumi on myynyt kulta-, platina- tai timanttilevyn verran useissa maissa. Albumin singlet ”Chandelier” ja Elastic Heart” menestyivät hyvin listoilla. 

Myös seuraava albumi This Is Acting menestyi hyvin kaupallisesti. Albumi sisälsi hittikappaleet ”Cheap Thrills” ja ”The Greatest”. Sia julkaisi vuonna 2017 joululevyn Everyday Is Christmas. Albumin kappaleesta ”Snowman” on tullut suosittu joululaulu. Sian kymmenes ja uusin albumi Reasonable Woman ilmestyi vuonna 2024.

Sia on tehnyt yhteistyötä monien muiden artistien kanssa. Uransa alkupuolella Sia esiintyi Zero 7 -yhtyeen kanssa. Sia on laulanut David Guettan kappaleilla ”Titanium”, ”Flames” ja ”She Wolf (Falling to Pieces)” sekä Flo Ridan kappaleella ”Wild Ones”.

Sia on kirjoittanut musiikkia monille muille artisteille, muun muassa Christina Aguileralle, Katy Perrylle, Lea Michelelle, Maroon 5:lle ja Rihannalle. Tunnettuja Sian tekemiä kappaleita ovat muun muassa Rihannan ”Diamonds”, Katy Perryn ”Chained to the Rhythm” ja Pitbullin ”We Are One (Ole Ola)”.

Sia on säveltänyt ja ohjannut musikaalielokuvan Music, joka julkaistiin vuonna 2021. Sian musiikkia on kuultu myös useissa televisiosarjoissa. Kappale ”Breathe Me” on ollut mukana sarjoissa Mullan allaAstralwerks - Six Feet Under: Everything Ends ja Holby Cityn sairaalaBBC - Holby City. Hänen musiikkiaan on esitetty myös muun muassa tv-sarjoissa Greyn anatomia, CSI: Miami ja Dollhouse.Internet Movie Database - Sia Furler

Sia kuuluu myös yhtyeeseen LSD. Hän perusti yhtyeen Diplon ja Labrinthin kanssa. Yhtye julkaisi ensimmäisen albuminsa vuonna 2018.

 Ura 
Alkuaika (1996–1999)
Sia Furler kuului 1990-luvulla australialaiseen acid jazz- ja indie-yhtyeeseen nimeltä Crisp. Yhtye julkaisi kaksi EP-levyä, Word and the Deal (1996) ja Delirium (1997). 

Yhtyeen hajottua vuonna 1997 Sia aloitti soolouran ja muutti Isoon-Britanniaan vuonna 1997. Hän julkaisi itsenäisen levy-yhtiön avulla ensimmäisen sooloalbuminsa OnlySee 23. joukukuuta 1997. Hän käytti albumilla virallista nimeään Sia Furler. Albumista julkaistiin vain 1200 kappaleen rajattu painos ja se ei saavuttanut suurta suosiota. OnlySee-albumia ei ole julkaistu uudelleen.

 Healing Is Difficult (2000–2003)
Sia alkoi tehdä yhteistyötä Zero 7 -yhtyeen kanssa 2000-luvun alussa. Hän levytti lauluosuuksia yhtyeen albumille Simple Things (2001). Hänen ääntään voi kuulla muun muassa kappaleilla ”Destiny” ja ”Distractions”, jotka julkaistiin singleinä. Sia esiintyi myös yhtyeen keikoilla.Sia Allmusic

Sia sai oman levytyssopimuksen Sony Musicin tytäryhtiöltä DancePoolilta vuonna 2000. Albumin ensimmäinen single ”Taken for Granted” julkaistiin toukokuussa 2000. Se oli Sian ensimmäinen julkaisu taiteilijanimellä Sia.

Sia julkaisi albumin Healing Is Difficult 9. heinäkuuta 2001.Healing is difficult / Sia National Library of Australia Albumin musiikki yhdisteli R&B:ta ja jazzia, ja sanoitukset käsittelevät muun muassa Sian poikaystävän Danin kuolemaa. Single ”Taken for Granted” nousi Ison-Britannian singlelistan sijalle 10. Sia oli kuitenkin tyytymätön levy-yhtiön työhön albumin promootiossa ja vaihtoi levy-yhtiötä Sonysta Go! Beat Recordsiin.

Colour the Small One (2004–2006)
Vuonna 2003 Sia julkaisi EP:n Don’t Bring Me Down. Hänen seuraava albuminsa Colour the Small One julkaistiin Australiassa vuonna 2004. Albumin musiikki oli Sian aiempaa tuotantoa rauhallisempaa ja yhdisteli akustisia soittimia elektronisiin taustoihin. Siaa verrattiin tämän takia muun muassa Didoon.Sia - Colour the Small One  Pitchfork

Vuonna 2005 Sia jätti levy-yhtiön, koska albumia ei otettu julkaistavaksi Yhdysvalloissa ja sitä ei ollut Sian mielestä markkinoitu tarpeeksi. Albumin kappale ”Breathe Me” alkoi kuitenkin saada suosiota sen oltua mukana Mullan alla -televisiosarjassa. Colour the Small One julkaistiin kappaleen saaman suosion takia Yhdysvalloissa vuonna 2006. Yhdysvaltojen julkaisussa on mukana neljä bonusraitaa.

Sia jatkoi yhteistyötä Zero 7 -yhtyeen kanssa soolouransa rinnalla. Hän vieraili useilla kappaleilla yhtyeen albumeilla When It Falls (2004) ja Garden (2006).

Lady Croissant ja Some People Have Real Problems (2007–2009)
Sia julkaisi ensimmäisen livealbuminsa Lady Croissant Yhdysvalloissa vuonna 2007. Albumilla oli mukana kahdeksan livekappaletta hänen konsertistaan New Yorkin Ballroomissa vuodelta 2006 ja uusi studioraita "Pictures".Lady Croissant - Sia Allmusic

Sian seuraava albumi Some People Have Real Problems nousi Billboardin listalla sijalle 30 vuonna 2008. Albumi oli ehdolla vuoden läpimurtoalbumiksi ARIA-palkintogaalassa.Sia brings song to Pearl Street Daily Collegian

Sia levytti australialaisen Hilltop Hoods -yhtyeen kanssa kappaleen ”I Love It” vuonna 2008. Kappaleesta tuli hitti Australiassa ja Uudessa-Seelannissa.

 We Are Born (2010–2013) 
Sian viides albumi We Are Born julkaistiin vuonna 2010. Albumi myi Australiassa kultaa.ARIA Charts - Accreditations - 2011 Albums ARIA Charts Se nousi listoille useissa maissa. Albumin kappale ”I’m in Here” on ollut mukana televisiosarjoissa Gossip Girl, Nikita ja Rookie Blue.

Sia julkaisi David Guettan kanssa kappaleen ”Titanium” vuonna 2012.David Guetta Announces New Album "Nothing But the Beat" Astralwerks Hänen ei itse kuitenkaan ollut alun perin tarkoitus laulaa julkaistavalla albumiversiolla, sillä hän ei omien sanojensa mukaan välittänyt julkisuudesta. Twitter. Sia. David Guetta on taas sanonut, ettei edes tahtonut antaa kappaletta muille laulettavaksi kuultuaan Sian demon, sillä se oli täydellinen sellaisenaan."The house that David Guetta built"  News.com.au Julkaisunsa jälkeen kappale nousi listaykköseksi Brasiliassa, IsraelissaWeekly Charts  Media Forest ja Isossa-Britanniassa.2012 Top 40 Official UK Singles Archive, 11th February 2012 Official Charts Company Yhdysvalloissa se nousi singlelistan sijalle 7.David Guetta Album and Chart History Billboard Suomessa se oli sijalla 3. 

Sia lauloi Flo Ridan ”Wild Ones”, joka julkaistiin samana vuonna. ”Wild Ones” nousi listojen kärkeen monissa maissa. Suomessa se nousi listasijalle 6.

Sia julkaisi ensimmäisen kokoelma-albuminsa Best of... Australiassa vuonna 2012. Albumi sisältää kappaleita Sian albumeilta, Twilight – Epäilys -elokuvan soundtrackilla olleen kappaleen ”My Love” sekä David Guettan ja Zero 7:n kanssa tehtyjä kappaleita.Best of... Allmusic

1000 Forms of Fear (2014–2015)
Sia julkaisi kuudennen albuminsa 1000 Forms of Fear kesäkuussa 2014. Albumista tuli Sian siihen mennessä kaupallisesti menestynein albumi. Albumi nousi Yhdysvalloissa Billboard 200 -listan kärkeen.Sia Chart History Billboard Albumin ensimmäinen single ”Chandelier” nousi listojen kymmenen kärkeen muun muassa Yhdysvalloissa, Australiassa, Suomessa ja Saksassa. Myös albumin singlestä singlestä ”Elastic Heart” tuli kansainvälinen hitti.

 This is Acting ja Everyday Is Christmas (2016–2017)
Sian seuraava albumi This Is Acting julkaistiin 29. tammikuuta 2016. Albumi sisälsi kappaleita, joita Sia oli kirjoittanut alun perin muita artisteja varten. Albumi menestyi vielä 1000 Forms of Fear -albumia paremmin kaupallisesti. Albumin singleistä ”Cheap Thrills” ja ”The Greatest” tuli kansainvälisiä hittejä. 

Sia julkaisi joulualbumin Everyday Is Christmas 17. marraskuuta 2017. Albumin kappaleesta ”Snowman” on sittemmin tullut suosittu joululaulu. Se on Spotifyn kuunnelluimpia joululauluja. Kappale nousi Suomessa listaykköseksi vuonna 2021.

 Labrinth, Sia & Diplo Present... LSD (2018–2019) 
Sia perusti yhtyeen nimeltä LSD pitkäaikaisten yhteistyökumppaniensa Diplon ja Labrinthin kanssa vuonna 2018. Yhtye julkaisi esikoisalbuminsa Labrinth, Sia & Diplo Present... LSD 12. huhtikuuta 2018.suoratoisto
 Albumilta julkaistiin singleinä kappaleet ”Genius”, ”Audio”, ”Thunderclouds”, ”Mountains” ja ”No New Friends”. 

 Music (2020–2022) 
Sia käsikirjoitti ja ohjasi musikaalielokuvan nimeltä Music, joka julkaistiin tammikuussa 2021. Elokuva kertoo autistisesta tytöstä, jota esittää monissa Sian musiikkivideoissa esiintynyt Maddie Ziegler. Elokuvaa kritisoitiin stereotyyppisestä ja virheellisestä autismin kuvauksesta sekä ei-autistisen näyttelijän valinnasta pääosaan. Toisaalta elokuva oli ehdolla parhaan musikaalin tai komedian Golden Globe -palkinnon voittajaksi. 

Sia julkaisi 12. helmikuuta 2021 soundtrack-albumin Music – Songs from and Inspired by the Motion Picture, joka sisältää elokuvassa esiintyviä kappaleita Sian esittämänä. Mukana on lisäksi muutama elokuvan inspiroima kappale. Kappaleet ”Together”, ”Courage to Change”, ”Hey Boy” ja ”Floating Through Space” julkaistiin singleinä. Music ei menestynyt kaupallisesti yhtä hyvin kuin Sian aiemmat albumit.

 Reasonable Woman (2023– ) 
Sia julkaisi singlen ”Gimme More” 13. syyskuuta 2023 ja ilmoitti samalla julkaisevansa uuden albumin seuraavana vuonna. Albumi Reasonable Woman ilmestyi 3. toukokuuta 2024. Levyllä vierailee monia muita artisteja kuten Kylie Minogue, Labrinth, Paris Hilton ja Chaka Khan. Albumista ei tullut isoa menestystä kaupallisesti. Ensimmäinen single ”Gimme More” on kuitenkin myynyt timanttilevyn verran Ranskassa.

Sian yhtye LSD julkaisi samana vuonna remix-albumin Labrinth, Sia & Diplo Present... LSD (Remixes). Se sisältää remixejä yhtyeen vuoden 2018 debyyttialbumin kappaleista. Remix-albumi oli pieniä levykauppoja tukevan Record Store Day -kampanjan julkaisu.

 Säveltäjänä ja tuottajana 
Laulajanuransa lisäksi Sia on kirjoittanut kappaleita muille artisteille. Hän teki musiikkia Christina Aguileran albumille Bionic.Spin - Sia to work with Christina Aguilera's new album Sia on sanoittanut Rihannan kappaleen ”Diamonds” ja osallistunut sen säveltämiseen.Rihanna offers fans free download of new single 'Diamonds' lyrics Gigwise Muita tunnettuja Sian tekemiä kappaleita ovat muun muassa Katy Perryn ”Chained to the Rhythm”, Britney Spearsin ”Perfume” ja Pitbullin ”We Are One (Ole Ola)”. Sia on tehnyt kappaleita myös muun muassa Rita Oralle, Lea Michelelle, Shakiralle, Céline Dionille, Beyoncélle, Will Youngille ja Maroon 5 -yhtyeelle.

Sia toimi vastaavana tuottajana Kylie Minoguen albumilla Kiss Me Once ja osallistui albumin kappaleiden ”Sexercize” ja ”Kiss Me Once” säveltämiseen. Seuraavana vuonna hän toimi vastaavana tuottajana Kate Piersonin albumilla Guitars and Microphones.

 Yksityiselämä 
Ihmissuhteet ja perhe
Sia on kertonut olevansa biseksuaali. Hän on seurustellut sekä miesten että naisten kanssa. Vuonna 2017 Sia sanoi suuntautumisekseen queer.

Sia pitää nuoruutensa poikaystävää Dania ensirakkautenaan. Hänen oli tarkoitus muuttaa Danin luo Lontooseen. Dan kuoli auto-onnettomuudessa Lontoossa ennen Sian suunniteltua tuloa.Sia Furler: Fame does not become her The Age Sen jälkeen Sia kärsi alkoholismista ja väärinkäytti lääkkeitä (Xanax, Oxycontin)http://www.dailymail.co.uk/tvshowbiz/article-2949871/Sia-reveals-new-details-battle-drug-alcohol-addiction-depression.html. 

Sia on seurustellut Le Tigre -yhtyeen JD Samsonin kanssa.Metro Weekly - Sia Change  Pari erosi vuonna 2011.Sia, J.D. Samson Confirm Split Advocate Vuonna 2014 Sia meni naimisiin elokuva-alalla työskentelevän Anders Langin kanssa.Sia Furler gets married in US The Australian. 4.8.2014. Pariskunta erosi joulukuussa 2016. Sia on kertonut kärsineensä masennuksesta eron jälkeen.

Sia adoptoi kaksi 18-vuotiasta poikaa vuonna 2019. Pojat olivat olleet useissa sijaiskodeissa ja heitä uhkasi kodittomuus, kun he täyttivät 18 vuotta.  Toinen pojista sai ensimmäisen oman lapsensa vuonna 2020.

Sia meni naimisiin poikaystävänsä Dan Bernardin kanssa toukokuussa 2023. Parin poika Somersault Wonder syntyi 27. maaliskuuta 2024. Sia haki avioeroa Bernardista maaliskuussa 2025. 

Terveys
Sialla diagnosoitiin autoimmuunisairaus Gravesin tauti vuonna 2010.siamusic Twitter Neljä kuukautta diagnoosin jälkeen Sia kertoi haastattelussa terveydentilansa parantuneen levon ja hoidon ansiosta. Lokakuussa 2019 Sia twiittasi sairastavansa Ehlers-Danlosin syndroomaa (EDS).Aria Red Carpet Radar Music

Sia sairastaa myös kaksisuuntaista mielialahäiriötä.Sia says smoking marijuana as a kid gave her bipolar disorder  21.6.2014 Hän on puhunut haastatteluissa masennusjaksoista, jolloin hän harkitsi itsemurhaa. Sia on kertonut että vuonna 2010 hän oli erittäin masentunut ja kerkesi tehdä jo itsemurhakirjeen. Sia on kertonut kärsineensä riippuvuuksista alkoholiin ja lääkkeisiin, mutta päässensä aineista kuiville.Sia Furler, the Socially Phobic Pop Star The New York Times 18.4.2014

Vuonna 2023 Sia kertoi saaneensa vastikään diagnoosin autismista ja olevansa diagnoosista helpottunut. Hän oli aiemmin käsitellyt autismia vuoden 2021 elokuvassaan Music.

 Uskonto  
Vuonna 2014 Sia kertoi haastattelussa uskovansa Jumalaan omalla tavallaan. Hän sanoi kutsuvansa Jumalaa nimellä ”Whatever Dude” (Miten vaan -äijä) ja tämän olleen inspiraatio kappaleelle ”Diamonds”. Sia on käsitellyt omaa uskoaan myös kappaleissa ”Jesus Wept” ja ”Footprints”.

Aktivismi
Sia on vegaani. Hän on toiminut eläinten oikeuksien puolesta muun muassa PETA-järjestön kampanjassa ja Beagle Freedom -projektissa.Sia Wants You to ‘Take a Bite Out of Animal Overpopulation’  PETAMeet the Hollywood Hounds!  The Beagle Freedom

 Diskografia 

 Albumit 
 OnlySee (1997)
 Healing Is Difficult (2001)
 Colour the Small One (2004)
 Some People Have Real Problems (2008)
 We Are Born (2010)
 1000 Forms of Fear (2014)
 This Is Acting (2016)
 Everyday Is Christmas (2017)
 Music – Songs from and Inspired by the Motion Picture (2021)
 Reasonable Woman (2024)

Lähteet

Aiheesta muualla
 Viralliset kotisivut
 Astralwerks USA - Sia

 Discogs - Sia Discography
 MusicBrainz - Sia
 MusicBrainz - Sia Furler

Luokka:Vuonna 1975 syntyneet
*
Luokka:Elävät henkilöt
Luokka:Seulonnan keskeiset artikkelit